El nostre compromís ferm amb la República Catalana - Opinió - Rubí TV\nEl nostre compromís ferm amb la República Catalana\nVivim un temps excepcional pel país. Un moment combuls, i sobretot de mobilització popular. La nostra assemblea sempre ha estat molt coherent en la línia política aprovada, i encara més en la reivindicació d'un poble a decidir el seu futur polític i social.\nFa 4 anys, EUiA a nivell nacional, va aprovar un document anomenat Un procés constituent cap a una República Catalana, que resumia, si més no, la política que havíem de seguir de cara tots els esdeveniments que havien de venir. La línia política era sobretot, procés constituent i república catalana. Entenent també que el procés català pot esdevenir un procés emancipador per a la resta dels pobles de l'Estat.\nEl poble català vol decidir quin serà el seu futur, i no només ens referim a votar en un referèndum, la gent vol decidir-ho tot. Quina educació volem, quina sanitat, serveis, territori, economia, drets laborals, drets socials, entre moltes altres coses. La reivindicació social no es pot separar de la reinvindicació nacional, per això creiem clau el procés constituent. Aquesta serà l'eina per decidir i posar al centre quin és realment el país que volem, i el més important de tot, un procés consituent des d'abaix a dalt, on totes puguem opinar, i on entre totes ho fem tot. La principal sorpresa dels poders de l'estat el dia 1 d'octubre va ser que el poble va respondre, però el més important de tot, el poble seguirà despert. I nosaltres hem estat sempre crítiques amb aquelles que ens intentin oprimir com a classe, a més de crítiques, ens trobaran d'empeus i en lluita, sense oblidar, que la lluita dels drets socials, va lligada al moviment d'emancipació d'un poble.\nDes de l'assemblea de Rubí vam triar un camí, que era totalment coherent amb la política que havíem aprovat. Vam prendre decisions a nivell local per defensar aquesta línia, cal recordar la primera acció rupturista que vàrem entomar amb el nostre vot favorable a l'Adhesió a l'Assemblea de Municipis per la Independència. Va ser la primera acció ferma i institucional, en defensa del sobiranisme de Catalunya i el seu dret a l'autodeterminació.\nCreiem en la legitimitat del referèndum de l'1 d'octubre, on moltes de nosaltres hi vam participar. Un moment que ha posat entre les cordes al règim del 78. Un exercici clar i decidit de llibertat i sobretot un acte de poder popular en tota regla, del qual l'esquerra rebel per definició no hi pot girar la cara. L' 1 d'octubre no només hi va haver un vot a favor o en contra de l'independentisme, hi va haver un vot de rebuig a un estat espanyol neofeixista, a una corona, triada a dit pel dictador i un vot en contra d'aquest règim que només fa que oprimir-nos com a classe.\nVeient l'aplicació del 155, les preses polítiques, la repressió de l'estat, la corrupció que podreix el govern de l'Estat espanyol, el no reconeixement de les lleis del Parlament, la persecusió, la vulneració de drets, l'anul·lació de l'autogovern i un llarg etcètera. Creiem que la situació requereix d'un compromís ferm per la República catalana i encara més pel procés constituent.\nPer tant, l'assemblea d'EUiA de Rubí, creu que els següents eixos programàtics han de ser primordials per a la campanya electoral de les eleccions del 21 de desembre.\nLa llibertat de les preses polítiques, les actuals i les que ja fa anys que compleixen penes de presó per motius polítics.\nEl no al 155 i a aquelles forces polítiques que el defensen.\nUn compromís ferm per la República Catalana i el procés constituent.\nEls partits independentistes afirmen que la sortida a l'atzucac català és la constitució de la República Catalana\nLes tres forces independentistes -ERC, l'AUP i el PDeCAT- han comparegut en roda de premsa(…)\nERC reivindica una República Catalana sense bretxa salarial entre homes i dones\nERC ha commemorat el Dia Internacional de la Dona amb una xerrada al CRAC sobre dones, dre(…)\nTres dones d'ERC expliquen com es vol construir la República Catalana\nERC ha celebrat aquest divendres a la Biblioteca un acte de precampanya que portava per t�(…)\nERC es mostra satisfeta amb la proposta de diàleg llançada pel president de la Generalitat\nDesprés que ahir el president de la Generalitat de Catalunya, Carles Puigdemont, assumí(…)\nEtiquetes: EUiA Rubí, República Catalana


Maite Salord » Blog Archive » Terratrèmols\nQuan encara no hem paït les conseqüències devastadors del terratrèmol a Haití -les darreres, esperpèntiques i terribles, de grups de persones remenant entre muntanyes de fems per trobar menjar-, es repeteix la història a Xile, amb prop d’un miler de morts i imatges, una altra vegada, de dolor, destrucció i impotència.\nA les Illes, patim, també, un terratrèmol, en aquest cas polític -i, per tant, no comparable al drama humà dels reals-, les conseqüències del qual, tanmateix, poden ser devastadores. Els casos de corrupció que s’han anat destapant, i que no repetiré perquè crec que tothom, en aquestes alçades, ja se’ls sap de memòria, han culminat amb la dimissió de la presidenta del Parlament Balear, la fins ara intocable M. Antònia Munar, acusada per un company del seu propi partit. A més, no podem oblidar que, en unes setmanes, esperam (?) l’arribada de l’ex-president Matas perquè declari en el cas del Palma Arena.\nAixí les coses, tenim un govern PSOE-BLOC que governa en minoria i amb l’amenaça constant de la unió PP-UM de fer-los fora. Tanmateix, no veig clar cap dels escenaris possibles. Es pot permetre el PP -tapat de casos de corrupció- tornar al govern de la mà d’UM? Es pot permetre UM donar suport a una moció de censura per convocar eleccions anticipades així com té el “partit”? Serà capaç de resistir el govern fins al maig del 2011? Hi ha, em direu, la solució de convocar eleccions anticipades. Ara bé, els agents socials, vista la situació de crisi econòmica que patim, no en són partidaris perquè la convocatòria implicaria una paràlisi institucional d’uns quants mesos. Això, sense comptar el que representa convocar unes eleccions al Parlament, separades de les municipals i insulars.\nNo sé què pot passar a les institucions balears en els pròxims mesos. L’únic que voldria és que, com diuen que passa en èpoques de crisi salvatge, la crisi política que aquí patim, des de fa anys, en forma de corrupció generalitzada, servís als ciutadans per obrir els ulls. Per fer neteja i començar a apostar per polítics i partits que funcionen de forma transparent i honrada. Som, en aquest sentit, escèptica, ja ho sabeu. Ara, com que més avall, ja no hi podem caure, cal que, com ja ha deixat escrit en aquest bloc més d’un visitant, la veu de la indignació i de la denúncia es faci sentir. Que no permetem que ens fiquin a tots dins el mateix sac. Perquè, per ràbia que els faci a molts, hi ha partits i polítics que poden anar pel món amb el cap ben alt. Això sí, mentre la terra tremola als seus peus. Què hi farem.\n13 comentaris a “Terratrèmols”\n# Vou veri-vou Escrit el 01 març 2010 a les 10:41\nPotser sí que una opció és optar per altres partits però, ho sento per la part que et toca, és molt desmoralitzant veure com funciona el món polític en general (per descomptat segur que sou molts els que feu una gran feina), entre altres elements del sistema que ens envolta. Després hi ha qui s’estranya que hi hagi un alt percentatge que no vagi a votar… però la desmotivació és important. Definitivament cada cop som més escèptica amb tot plegat i em sap greu ja que pensava ser una persona més positiva però com més d’aprop ho veig més em desanim… Potser aquests dies no estic gaire inspirada al temps que força decepcionada…\n# Nom Necessai Escrit el 01 març 2010 a les 12:11\n“…per ràbia que els faci a molts, hi ha partits i polítics que poden anar pel món amb el cap ben alt”; diu na Maite. Vaja força moral, idò, la d’aquests.\nForçosament i llastimosament molts hem de pensar com “Vou veri-vou”,\nperquè el problema de la gestió del afers públics -la seva dignificació- no és justament constatar i alegrar-nos-en perquè entre els seu gestors hi resten encara alguns “nets de mans”, no, el vertader problema és la pèrdua de confiança de la ciutadania en el propi sistema democràtic.\nPanorama aquest què sí fa anar “amb el cap baix” a més d’un. I açò és molt fort, Maite. Açò és molt trist.\n# Vela Escrit el 01 març 2010 a les 12:25\nVou veri-vou, has dit, amb altres paraules el que jo ja fa força temps que sento: desmoralització, manca de confiança en tots els partits (també dic sempre que hi ha persones en les quals s’hi pot confiar perquè fan bé i es creuen realment la seva feina). És cert que hi ha partits com el PSM que funcionen de manera transparent i, dins els quals, no es coneix cap cas de corrupció, però la meva decepció va més enllà d’això: ens governen les restes d’un pacte, parlo a nivell autonòmic, que ha incomplert de manera sistemàtica tot el que s’havia promès: la construcció de l’hospital a Son Espases n’és l’exemple més sonat i no en posaré cap més per no allargar-me. JO vaig creure en el pacte, vaig creure en la possibilitat de fer una política diferent en tots els àmbits, vaig creure, innocent de mi, que s’obria una nova etapa… Què ha canviat, des del 2007, tret de les cares que ocupen els llocs de govern? Em costarà molt, moltíssim tornar a creure en cap partit.\nUna altra cosa: tenia entès que en Matas havia de venir a declarar aquest dimecres: ho vaig entendre malament?\n# Quico Escrit el 02 març 2010 a les 19:15\nAra paguen justos per pecadors, però quan un s’ajunta amb un coix, al cap d’un temps ho són tots dos!\nEs pot confiar amb segons quines persones, però com bé dius, no es pot ficar a tothom dins el mateix sac.\nAixí està es panorama..\n# ametlla Escrit el 03 març 2010 a les 20:30\nEl que serà preocupant és quan moltes de les teves entrades finalitzin amb un “què hi farem”. Record que ja no és la primera… Quan això passi molt sovint i es converteixi en un simptoma…serà ve que anirem molt malament! Perquè ben mirat, davant tanta corrupció, sa gent de peu ja no sap què ha de fer…i sense fer el res el món no rota.\n# Schorske Escrit el 04 març 2010 a les 13:16\nEl gremi dels polítics no és ni més ni menys corrupte que la societat a la que pertany. Quantes empreses no han cedit al xantatge, formen part per tant de la xarxa corrupta? Quants professionals no fan factures de totes els serveis que presten? Quants no declaren que paguen menys als seus treballadors del que en realitat paguen? Quants no han pagat part de les seves adquisicions immobiliàries en negre? Quants no han cobrat subsidis que no els pertocaven?\nLa corrupció no és un problema polític, és un problema cultural. El capitalisme i la democràcia liberal només han desplegat totes les seves possibilitats, transformant-se en socialdemocràcies estables, en els països protestants. I és que Luter es va rebel.lar precisament contra la possibilitat que Déu, jutge suprem, acceptàs suborns!\nFa anys, a Berlin, una senyora em va cridar l´atenció per posar el peu sobre un banc públic a l´aturada d´un tramvia. Potser va ésser exagerat, però no crec que aquesta senyora voti a cap corrupte. Mentrestant, aquí, n´hi ha que encara els costa entendre per què no es pot pixar a les cantonades.\n# pqs Escrit el 04 març 2010 a les 16:06\nEl drama es que acabaran pagant justs per pecadors. Darrerament, quantes vegades hem sentit frases que comencen amb el clàssic “aquest polítics són tots uns …”?\nLa pregunta que us heu de fer els polítics honrats, és què podeu fer per canviar aquesta percepció. Com podem reformar el sistema? Cap a quina direcció?\n# Maite Salord Escrit el 04 març 2010 a les 17:28\nVeig que tots coincidim bastant a l’hora de fixar el problema de fons: la corrupció ens arrossega a tots, corruptes i no corruptes. El darrer comentari, a més, fica el dit directament a la nafra: què podem fer per canviar aquesta percepció? Resposta difícil. Ametlla em diu que és preocupant que moltes de les meves entrades acaben: Què hi farem? No me n’havia adonat, però és cert. Resignació, pessimisme… No m’agradaria haver-ho de reconèixer. Una anèctoda: quan vaig entrar de regidora, una persona em va dir: em pensava que eres honrada! Primer, vaig quedar morta. Després, li vaig contestar: era, som i esper continuar sent honrada.\nPens que hem de ser capaços de trobar la manera d’acabar amb la percepció que tots els polítics són iguals. De moment, treballant molt i gestionant els doblers públics amb absoluta transparència, sense perdre l’ànim i la il·lusió. Malgrat tot. S’accepten idees.\n# Maite Salord Escrit el 04 març 2010 a les 18:02\nUn article de Jaume Font a l’Avui:\n“PERÒ HI HA UNA ALTRA REACCIÓ possible davant de la corrupció, inversa a aquesta deriva abissal. Fa així: “No podran amb nosaltres! M’allistaré ara mateix per fer la guerra contra l’antipolítica, contra la corrupció de la política”. Perquè només la política ens fa lliures, només la política pot fer un món més just, només la política pot salvar el planeta. Cal preservar la política, el territori del comú. I la millor manera de fer-ho és ocupant-lo, lliurant-hi la batalla, no abandonant-lo mai. Joan Manuel del Pozo ho deia l’altre dia amb precisió: “Contra la corrupció política, només hi ha una solució: més política, més democràcia”. En altres paraules, hem de passar del “ciutadà emprenyat” al “ciutadà emprenyador”, perquè “el primer deure de tot ciutadà és emprenyar” (Günter Grass).”\n# Menorquit Escrit el 04 març 2010 a les 20:32\nSchorske, l’has clavada. Molt encertada la teva visió de fons de l’ésser humà (el polític i el civil). Qualsevol empresa que ho facturi tot en blanc “és ben ase…”. En canvi si un govern esquerrà ho fa……! uuufffff, aquests mateixos empresaris el que mourien….\nEl problema de tot plegat és el de la democràcia coixa que tenim i el fet de que després de obtenir la democràcia que tenim, el destí de l’Estat espanyol s’ha seguit marcant amb els plànols del franquisme. La llibertat és per a uns, en funció del que estava establert, politicamente i moralment. Tota novetat que surti una mica dels patrons de la moral i la doctrina franquista, és una iniciativa estrambòtica de quatre eixelebrats.\nFixau-vos emperò: La dreta es resisteix sempre al que proposa l’esquerra. notable. Ho fa per dogma al què resta obligat. Tanmateix al cap dels anys (dècades) accepta i es fa seu allò que l’esquerra va tirar endavant fa molts anys:\n– La llei de l’abortament no la va tocar ni n’Aznar; ara foten una escandalera.\n– La llei del matrimoni homosexuals la van despotricar, d’aquí uns anys serà un dret que recollirà el seu programa electoral, fins i tot hi ha regidors del PP que casen o volen casar.\n– La defensa del territori fa 30 anys era una moguda hippy, ara és una raó important per vendre una Menorca de qualitat.\n– La dreta mai anava a una manifestació social, ara hi van fins i tot amb els bisbes.\n– Els sindicalistes eren quatre comunistes descamisats, ara són gent raonable, coherent, que protesta contra el ‘pensionazo’ i les injustícies del Govern ZP.\nEl Camí de Cavalls serà una joia que lluirà al seu programa electoral i als catàlegs d’oferta turístisca. I els qui s’hi oposaven, el posaren a primera pàgina. Fins i tot els Ducs l’empraran muntats a cavall… i orgollosos parlaran de la bellesa de la ‘seva illa’ a les tertúlies de sobretaula dels ‘cortijos’ sevillans…\nEs questió de temps, el que passa és que cal tenir paciència amb les visceralititats actuals de la dreta reaccionària i sense rumb… Han de cridar per fer-se notar que hi són, però no tenen ni il·lusió ni cap futur establert.\n“El futur és un lloc còmode per col·locar-hi els somnis”. (Anatole France)\n# Nom Necessari Escrit el 04 març 2010 a les 22:32\nM’ha agradat aquesta: “el primer deure de tot ciutadà és emprenyar” (Günter Grass).\nGràcies per recordar-m’ho, Maite.\nModèstia a part -complidor què es un, ja ja- crec que açò és just el que jo acostum a fer: emprenyar!\nReconec que a mi els qui diuen que la política és una merda són els qui més me puden.\nAvui me n’ aniré a dormir més orgullós i gelós del meu empreny.\n# Baldritxa Escrit el 04 març 2010 a les 22:39\nJo en vull d’anticipades ja que sa situació és cataclismàtica i poder estrenar vot 😉\n# Nom Necessari Escrit el 04 març 2010 a les 22:40\nHeu vist les imatges dels qui voltaven el Parlament Balear tot protestant per la corrupció?\n…Simplement era gent “emprenyada”, gent com tu i com jo, gent amb ràbia, gent que,


[Joan Pi] Piketty i el socialisme participatiu del segle XXI\nYou are here: Home / Veus / Opinions / [Joan Pi] Piketty i el socialisme participatiu del segle XXI\nThomas Piketty és un economista francès especialitzat en l’estudi de les desigualtats. És també un inusual autor de best-sellers econòmics enciclopèdics. Capital i ideologia (Edicions 62, 1.248 pàgines) es va presentar com un supervendes a les llibreries catalanes just abans de la pandèmia. La primera part del llibre és una anàlisi històrica de les desigualtats explicada a partir de les trajectòries de diferents països des de l’inici de l’època moderna fins a l’actualitat. Però és en la part final en la qual esbossa un seguit de propostes polítiques que anomena socialisme participatiu del segle XXI, i que crec que paga la pena tenir-les en compte.\nLa primera idea que aporta és la d’ideologia de la desigualtat. Qualsevol etapa històrica ha justificat de diferents formes les seves desigualtats. Però aquestes no són immutables, sinó més aviat construïdes socialment, sota el paraigua d’ideologies concretes. Per tant, podem aspirar i aconseguir societats més igualitàries si ens ho proposem. Parlar de construcció social o històrica pot ser habitual en qualsevol ciència social, però no en un economista.\nLa justificació de les desigualtats en la nostra societat s’elabora a partir d’una suposada igualtat d’oportunitats, basada en un itinerari escolar obligatori per a tothom que hauria d’ubicar les persones en diferents categories laborals i de rendes dependents dels seus mèrits. La realitat, però, és que l’ascensor social està cada cop més espatllat, cada cop és més cert que només arriben als estudis superiors (i per tant a la possibilitat de rendes superiors) els fills/es dels rics i d’aquells/es qui els seus pares i mares ja tenen estudis superiors. Si l’ascensor s’espatlla, la mobilitat generacional entre classes s’estanca.\nAquest estancament social va parell a l’augment de les desigualtats en les darreres dècades. El repàs històric de les desigualtats ens mostra que en els països capitalistes desenvolupats el període amb les desigualtats més baixes de la història és el comprès entre els anys 50 i 80 s del segle XX. A partir dels anys 80, amb l’arribada de les polítiques neoliberals, les desigualtats han tornat a créixer fins a l’actualitat. A l’Europa de l’any 1900, el 10% de la població més rica disposava del 50% de la renda, durant el període dels 50-80 s va baixar fins al 30%, i a partir dels 80 torna a pujar fins al 37% actual.\nPiketty se suma a la llarga llista d’autors/es que demostra de forma empírica que augmenten les desigualtats a partir dels anys 80. Si la riquesa d’un país, mesurada a través del PIB, augmenta i les desigualtats també, això implica que tenim un problema amb la distribució de la renda. Dit d’altra manera, el trickle down o la creença liberal en què si els rics tenen diners, aquests acaben repartint-se per totes les capes socials, no funciona. Protegir les rendes i els patrimonis dels més rics només està servint perquè aquests encara siguin més rics i els pobres més pobres. L’evidència empírica de les darreres dècades és clara.\nLa dràstica reducció de desigualtats entre els 50 i 80 s s’explica a través d’una multiplicitat de factors. Des d’un punt de vista de política econòmica, n’hi ha un de fonamental, la fiscalitat progressiva. Per primera vegada a la història s’implanten extensament impostos sobre la renda, el patrimoni i les successions on percentualment els rics paguen més que els pobres. Cal veure la fiscalitat progressiva (i l’augment de la inversió pública a partir d’aquesta) com el desencadenant principal de la reducció de les desigualtats durant el segle XX, i la seva relaxació a partir dels anys 80 sota tutela neoliberal, com el detonant del nou increment de les desigualtats. Per a Piketty, l’augment dels impostos progressius (i el consegüent augment de la inversió pública) és el que podria dirigir-nos novament cap a societats de baixa desigualtat.\nSegons Piketty, vivim sota un règim propietarista, que des del segle XVIII se centra en la pervivència de la propietat privada com a forma d’ordre social. Per superar aquest règim proposa en primer terme el concepte de propietat temporal. Caldria veure la propietat privada com una cessió temporal, i no pas indefinida, que s’ha de retornar a la comunitat, i en la qual els impostos progressius, especialment els de successions i propietat, serien l’eina que faria possible aquest retorn social gradual.\nI en segon terme, el concepte de propietat social. Caldria avançar en el model de relacions laborals que protegeixi més als treballadors/es de decisions unilaterals i antisocials realitzades en benefici dels propietaris del capital, especialment en les grans empreses. Piketty es fixa en els models de cogestió nord-europeus i en proposa ampliar i augmentar el seu abast. A la vegada, proposa augmentar la propietat i la inversió pública, especialment en els sectors clau -energètic, bancari, tecnològic…-. Les administracions públiques haurien de tornar a jugar un paper rellevant en la política industrial.\nDe la mateixa manera, la reparació de l’ascensor social necessita un augment important de la inversió pública en tots els àmbits, però especialment en l’educatiu. Per Piketty s’hauria d’avançar cap a una justícia educativa, que implicaria augmentar la inversió en totes les etapes educatives, i establir la gratuïtat de tot l’ensenyament, inclòs el superior.\nEl retorn a una intervenció pública molt més àmplia, tal com proposa Piketty, està més que justificat. La ideologia liberal, enemiga de la intervenció pública i dominant fins al moment, està fent aigües. Ni ens va prevenir de la crisi econòmica, ni està preparada per episodis de pandèmia o de canvi climàtic global, ni és capaç de donar esperança a àmplies capes socials que es troben davant d’unes relacions laborals inexistents o absolutament deteriorades i unes expectatives de futur en la mateixa línia o pitjor. Va ser l’Estat qui va intervenir davant la crisi econòmica, i són els treballadors/es públics les que ens han tingut un rol fonamental davant la pandèmia. Sembla clar que estem en un moment de canvis en la ideologia dominant, però cap a on anirem?\nL’estancament social i l’augment de les desigualtats aguditzen les diferències socials entre guanyadors/es i perdedors/es de la globalització. Cada cop més, una part dels perdedors/es se sent més representada per la dreta populista o l’extrema dreta, que per l’esquerra, defensora tradicional de les classes populars. L’esquerra ha desplaçat el seu interès cap a la classe mitjana, en bona part classe treballadora que ha pogut accedir a una formació més elevada i a millors feines per a ells/es o per als seus fills/es. Una classe mitjana que podia considerar-se com una de les guanyadores de la globalització. Ara tot això s’ensorra. Caldrà veure si l’esquerra és capaç de representar i satisfer les necessitats de les classes populars en aquests nous temps. Com a mínim tenim l’anàlisi teòrica i les propostes d’autors com Piketty, que es mullen i ens ofereixen idees per abordar la delicada situació en què ens trobem.


El PP demana «reflexió» als partits que volen derogar la presó permanent - Diari de Girona\nEl PP demana «reflexió» als partits que volen derogar la presó permanent\nPSOE i Podem asseguren que mantenen la seva oposició a aquesta mesura perquè no resulta una «solució eficaç»\nEl portaveu del PP al Congrés, Rafael Hernando, va demanar als partits polítics que han donat suport a la derogació de la presó permanent revisable que «reflexionin» davant el debat que dijous acollirà el Congrés sobre aquest assumpte, perquè es mantingui aquesta figura prevista al Codi Penal i que «caigui amb tota la força amb la que ha de caure sobre persones com l'assassina de Gabriel Cruz». Hernando, després de traslladar el seu «suport absolut» a la família de Gabriel, va garantir que el PP treballarà perquè la Justícia tingui les màximes eines «per castigar aquest crim amb la contundència que mereix».\nParal·lelament, el secretari general de Ciutadans, José Manuel Villegas, va apostar per mantenir vigent la presó permanent revisable perquè el Tribunal Constitucional (TC) encara no ha determinat si aquesta pena s'ajusta a la Carta Magna o no. Per això, va demanar al PSOE que no permeti la seva derogació al Congrés. Villegas va advocar perquè «no es derogui» aquesta mesura punitiva «fins que es pronunciï el Tribunal Constitucional» sobre el recurs presentat per l'oposició el 2015, després que el PP l'aprovés en solitari.\nEn aquest sentit, el PSOE manté inamovible seva oposició a la presó permanent revisable en considerar que aquesta mesura no compleix amb la finalitat que ha de perseguir una pena de presó, la reinserció social, va explicar la número dos de la formació, Adriana Lastra.\nPer part seva, la dirigent i portaveu de Podem al Congrés, Irene Montero, va reafirmar el rebuig del seu grup a la presó permanent revisable en considerar que no és una «solució eficaç». «Tots compartim el dolor d'aquestes famílies. El que ens toca a les persones que ens dediquem a la política institucional és ser capaços de transformar aquest dolor en solucions eficaces. La presó permanent revisable no ho és i així ho diuen els experts, que coincideixen de forma unànime en això», va explicar Montero. «La nostra posició sobre aquest tema sempre ha estat la mateixa», va recordar la dirigent de Podem.


El torneig completa els encreuaments de quarts de final individuals i ja té protagonistes per a les finals de dobles. | Club Tennis Lleida. Tennis, pàdel, fitness i moltes més activitats\nEl torneig completa els encreuaments de quarts de final individuals i ja té protagonistes per a les finals de dobles.\nLapko-Naydenova contra Gámiz-García, final de dobles femení (14.30 h), i Crimaldi-Meis contra Arias-Wu, final de dobles masculí (16.00 h).\nEl Lleida Open San Miguel 0,0 Isotónica coronarà aquest divendres els seus primers campions en els dobles, una modalitat que avui ha disputat les semifinals i que, per tant, ha definit els protagonistes de les finals. En homes, lluitaran pel títol Crepaldi-Meis i Arias-Wu, mentre que en dones ho faran Lapko-Naydenova contra Gámiz-García. Pel que fa als quadres individuals, avui s’han completat els encreuaments de quarts de final, que es disputaran íntegrament demà.\nEn els dobles masculins, la parella formada per l’italià Erik Crepaldi i l’alemany Pascal Meis s’ha desfet en la seva semifinal dels quarts favorits, els espanyols Roberto Ortega i David Vega, per 6-4 i 6-2. L’altra semifinal ha tingut un desenllaç inesperat, amb abandonament per lesió del duet brasiler Rafael Matos-Marcelo Zormann quan guanyaven per 3-0 davant el bolivià Boris Arias i el xinès Yibing Wu, que d’aquesta manera han passat a la final.\nPel que fa als dobles femenins, la final enfrontarà les dos primeres parelles caps de sèrie. D’una banda, la bielorussa Vera Lapko i la búlgara Aleksandrina Naydenova (1), que han batut per 6-4 i 6-2 l’australiana Priscilla Hon i l’equatoriana Charlotte Ronemer; i de l’altra, la veneçolana Andrea Gámiz i l’espanyola Georgina García (2), botxins per 7-5 i 6-4 de la turca Basak Eraydin i la georgiana Sofia Shapatava (3).\nPassant als quadres individuals, en l’apartat masculí s’ha viscut l’adéu de dos caps de sèrie: l’espanyol Roberto Ortega (4) ha cedit davant el bolivià Hugo Dellien per 6-2 i 6-1, mentre que el rus Ivan Gakhov (7) no ha pogut amb el francès Alexis Musialek (7-5,4-6 i 6-3). Sí que ha passat ronda l’espanyol Pedro Martínez (3) en batre el xilè Marcelo Plaza per 6-3 i 6-2. D’aquesta manera, els duels de quarts de final seran: Granollers-Dutra (8), Dellien-Musalek, Crepaldi-Martínez i Kubler-Authom (2).\nPer tant, aquest divendres es definiran els semifinalistes individuals, i els campions de dobles, tant masculins com femenins. Les dos finals de dobles estan programades per a la pista central, la femenina no abans de les 14.30 hores i la masculina a continuació, però no abans de les 16.00 hores.\nSerà en una jornada del Lleida Open San Miguel 0,0 Isotónica, que poc a poc es va acostant al seu final. El torneig, que engloba en una sola setmana de competició el 32è Futures masculí i el 49è Ana Huidobro femení, se celebra des de dissabte passat a les pistes del Club Tennis Lleida, com sempre amb entrada gratuïta. El campionat també es pot seguir a través de la web www.tennislleida.com, amb la retransmissió en streaming de tots els partits de la pista central. La jornada del dissabte, amb totes les semifinals en joc, es disputarà íntegrament a la pista central a partir de les 10.30 hores, mentre que les finals es disputaran diumenge a les 10.30 hores, començant per la femenina i a continuació la masculina, totes dues a la pista central.


El Brasil 'passa' de Catalunya - Notícies Esports - Notícies Esports - e-notícies\nEsports · 26 d'Agost de 2010. 19:44h.\nEl Brasil 'passa' de Catalunya\nLa selecció de Menezes no jugarà contra els homes de Cruyff\nEl Brasil, al Camp Nou, en una imatge d'arxiu\nLa Confederació Brasilenya de Futbol (CBF) ha decidit no jugar contra Catalunya el proper mes de setembre, malgrat que farà una estada a Barcelona entre els dies 2 i 8. Manu Menezes ha descartat l'amistós perquè no entra en els seus plans.\nEl Brasil havia buscat seleccions contra les que jugar durant aquelles dates, però no va trobar cap equip perquè hi ha competició oficial. Va ser llavors quan la Federació Catalana va iniciar els contactes per ser el rival dels hexacampions del món. Com a molt, i si hi ha canvi de plans, el Brasil estaria disposat a un jugar un partit a porta tancada, com si fos un entrenament.\nCatalunya aspira a jugar contra el Brasil\nEl Barça té sort\nEl 'galàctic' de l'Espanyol\n#12 pep, manresa, 28/08/2010 - 02:36\ntoti, això mateix li dèien fa vint anys a lituans, estonians, eslovens o croats, i ara no n'hi ha cap que vulgui tornar a ser soviètic o iugoslau\n#11 toti, Igualada, 27/08/2010 - 23:11\nPep (Manresa) tu que vius amb una bombolla o que? Independents, membres de la UE i de la ONU ¿que et penses que aixo es jugar al parxis o que? mare meva no dius res nen et moriras i no ho veuras tot aixo\n#10 pep, manresa, 27/08/2010 - 20:38\nNo Xavi, ningú està donant la culpa de res a la selecció del Brasil, els catalans ja sabem que som una gran nació, però tenim un problema de visibilitat que aviat se solucionarà amb la independència, aquest i molts altres problemes veurem solucionats\n#9 Xavi, La Seu d´Urgell, 27/08/2010 - 16:46\nVaja! ja tenim més anti-catalans , ara els de la selecció de Brasil. No hi ha res com sentir-se el melic del món i repartir culpes a tort i a dret.\n#8 wendy, barna, 27/08/2010 - 11:18\noiga es que catalunya ya ha pasado oficialmente a ser un lugar donde se vulneran los derechos humanos!!!!! poca broma!


Pel valencià consolidat de l’audiovisual (II) | Taula de Filologia Valenciana\nBen mirat, no s’entendria que, unes formes que sempre foren omnipresents en RTVV i que l’AVL marca com a aptes per a tots els nivells i com a preferibles en l’audiovisual, la CVMC les tractara com a pròpies de la informalitat. ¿Sentirem «aque(s)ts homes joves fan dues feines i segueixen endavant» en els informatius i «eixos hòmens jóvens fan dos faenes i seguixen avant» en els dibuixos animats? Pel bé de la llengua, esperem que la CVMC no tindrà eixa actuació inaudita, que promouria una diglòssia interna de conseqüències gens positives per a la percepció i ús social del valencià. ¿Un valencià (el de sempre) per a la informalitat i un altre (que substituïx les paraules i formes tradicionals valencianes per les d’altres modalitats de la llengua) per a la formalitat? ¿És eixa la idea que volem transmetre sobre el valencià a la nostra societat? Actuant d’eixa manera, ¿augmentarem la confiança i l’estima per la llengua? ¿Guanyarem parlants? ¿I espectadors?\nEn compte de corregir allò que no és cap error (cosa que crea una distància innecessària entre el parlant i el model en detriment de l’ús social), hem de donar confiança als parlants en tots aquells elements de la seua forma de parlar que són adequats i normatius (la immensa majoria) per a, des d’eixa confiança i afecte pel valencià viu, ser capaços de millorar la llengua amb arguments objectius. En l’extrem oposat, es troben l’elitisme (que partix de conéixer poc i valorar poc la societat valenciana i, per tant, el valencià com a modalitat) i les volantades irreflexives pel que fa al model lingüístic, que podrien succeir-se cada quatre anys i que només aconseguixen desorientar els usuaris potencials. ¿Apostarem ara per un model que no connectarà amb la societat (ja que se’n separa deliberadament) i, en uns anys, ens vorem obligats a tornar a l’anterior (o ho provocarà un canvi de govern)? Els vaivens en matèria de llengua (ara, tornar cap a un model que han criticat Lluís Polanco, Toni Mollà o Enric Sòria) es paguen cars, i la nostra no s’ho pot permetre.\nTambé podem fer una ullada a com actuen les radiotelevisions de l’entorn per a aprendre’n. L’espanyola ¿és hipernormativa fins al punt de marginar paraules i formes normatives pel fet que també són populars? ¿O, ben al contrari, acosta més el model als parlants amb la introducció d’elements no normatius però normals en el castellà oral? Obvi. Per exemple, la radiotelevisió catalana (CCMA) té el portal «ésAdir», on arreplega 2.199 paraules i expressions que, encara que no apareixen en el diccionari de l’IEC, són d’ús habitual per als parlants catalans i/o es consideren adequades en l’audiovisual. Per tant, el model lingüístic de la CCMA se n’ix de la normativa per a aconseguir un català més pràctic que connecte amb la societat catalana i estimule l’ús de la llengua. I, ací, ¿què farem? En compte d’estirar la normativa per a arribar a un model que siga alhora popular i adequat, ¿la restringirem més encara per a separar-nos del valencià viu, és a dir, dels parlants i dels espectadors potencials?\nDavant de la proposta central que conté este escrit (en definitiva, donar continuïtat al model lingüístic consolidat de l’audiovisual valencià), circulen afirmacions que tenen poc de valor, com ara que hauríem de canviar el model per a fer un valencià, diuen, «exportable» per al consum de catalans i balears. La causa seria que està previst produir continguts que siguen «aptes» per a emetre’s en les altres televisions del nostre àmbit lingüístic. Ara bé, el model de valencià de l’audiovisual que es va consolidar durant vint-i-cinc anys ¿no era (i seguix sent) perfectament «exportable», «apte» i vàlid per a eixa finalitat? En eixe sentit, ¿què ha de preocupar més a la CVMC: evitar que els espectadors catalans i balears detecten una paraula o forma valenciana o fer que els valencians puguen sentir en la seua pròpia televisió un valencià que reconeguen? Qui és conscient del que compartim i no té actituds provincianes, sap que un bon producte valencià també és bo per als balears i per als catalans.\nPerò, sobretot, no hem de perdre mai de vista quin ha de ser el primer objectiu cabdal de l’audiovisual valencià: dirigir-se als cinc milions de valencians que es mereixen (i que financen) la seua radiotelevisió; guanyar-se’ls, atraure’n tants com siga possible. A més de la incidència en la seua consciència, eixe factor facilitarà la creació d’un mercat i, per tant, l’augment de l’audiovisual valencià. Per tot això, convé actuar amb trellat i amb responsabilitat, sense talls i sense vaivens: el sector, la llengua i la societat valenciana ho agrairan.\nArticle publicat originalment en Las Provincias, el 6 de juliol de 2017\nCriteris DGPLGM, DGPLGM, Ordaz\t1 comentari\n« Pel valencià consolidat de l’audiovisual (I)\nEntrevista a Maria Pilar Doménech »\nOne thought on “Pel valencià consolidat de l’audiovisual (II)”\n11 Juliol 2017 at 12:40\nEm sembla molt encertada la frase que sintetitza el fet que usar el valencià no és una manera d’oposar-se a la difusió de la llengua ni a la resta de varietats de la llengua, sinó que és la forma que hauria de ser normal de donar sentit al mateix concepte de llengua: «Qui és conscient del que compartim i no té actituds provincianes, sap que un bon producte valencià també és bo per als balears i per als catalans.»


Condicions d'ús - Pàmiesvitae\nLes condicions generals de venda descrites a continuació, regeixen exclusivament les relacions contractuals entre tot usuari del lloc pamiesvitae.com (en endavant TPV) i Pàmies Hortícoles SL (en endavant PH), amb domicili social a la partida Primera Marrada s / n 25600 Balaguer (Lleida) i amb Codi d'Identificació Fiscal (CIF) núm B25425950.\nAquestes condicions generals de venda són les úniques aplicables i reemplacen qualsevol altra condició general. TPV pot ocasionalment modificar els articles de les seves condicions generals, pel que és aconsellable que aquestes siguin llegides en cada visita del lloc pamiesvitae.com. Aquestes modificacions són atribuïbles a partir de la seva publicació a Internet i no podran aplicar-se als contractes conclosos anteriorment. Cada compra en el lloc web es regeix per les condicions generals aplicables en la data de la comanda. Considerant que una vegada que hagi fet una comanda, hi haurà acceptat sense reserves les nostres condicions generals de venda després d'haver llegit.\nAccedint al lloc TPV, vostè es compromet a respectar les Condicions Generals.\nNo hi ha una compra mínima associada a les comandes realitzades sobre la botiga online de TPV.\n3 - Preus\nEls preus de venda indicats es mostren en euros. L'IVA està inclòs en aquests preus, però no les despeses d'enviament. Les despeses d'enviament van a càrrec de l'Usuari, si selecció aquesta opció i no es retira la comanda a la botiga física de TPV i s'afegiran al total de l'import dels productes seleccionats un cop realitzat la comanda. En qualsevol cas, aquests poden ser consultats a la vista "Seleccioneu mètode d'enviament".\nEns reservem el dret de modificar els nostres preus en qualsevol moment. Tanmateix, ens comprometem a aplicar les tarifes en vigor indicades en el moment de la realització de la seva comanda. No obstant, en el cas d'error tipogràfic es procedirà de la manera referit en el punt "Continguts del lloc web".\n4 - Despeses d'enviament\nLes despeses d'enviament es calculen de manera dinàmica atenent al pes i volum individual de cada un dels productes que configuren la comanda.\nA causa de la utilització d'un embalatge concret per a cada franja de pes / volum de la comanda, és possible que la inclusió de nous productes en la comanda no modifiqui la despesa total de l'enviament com a conseqüència que no cal modificar l'embalatge per a la inclusió aquest últim producte.\nL'import total de les despeses d'enviament es troba disponible en tot moment a la part inferior del carret de compra.\n5 - Lliurament\nLes comandes poden ser lliurats en qualsevol lloc d'Espanya i Andorra, incloent les Illes Balears, i de forma atesa temporalment i un cop pressupostat el cost i gestió, a les Illes Canàries (excepte planta viva), Ceuta i Melilla.\nEl lliurament sol trigar entre 2 i 4 dies hàbils des del pagament de la comanda, llevat que hi hagi productes que requereixin dies addicionals per ser servits, com els assenyalats durant el procés de compra. En qualsevol cas, en cas de possible retard, ens posaríem en contacte amb el comprador pels mitjans que ens hagués facilitat (email, telèfon) per avisar del possible retard i donar-li una data estimada.\nLes comandes urgents poden sol · licitar únicament per telèfon per calcula el cost, oordinar el lliurament i garantir la disponibilitat dels productes.\nLi aconsellem que en rebre el seu paquet verifiqui que tot està conforme amb la seva comanda i en perfecte estat.\n6 - Reclamació de comandes no lliurades o retards de lliurament\nEn el cas en què no rebi la comanda en el termini prèviament indicat, li preguem que es posi en contacte amb nosaltres a l'adreça de correu electrònic info@pamiesvitae.com indicant el codi de comanda i, si no, el destinatari, la direcció i l'import del mateix.\nCorreosExpress, proveïdor de serveis de transport de comandes de TPV, es reserva un termini d'un mes per contestar reclamacions relatives als enviaments. Un cop obtinguem una resposta ens posarem en contacte amb vostè.\nTPV fa tot el possible per respectar els terminis de lliurament esmentats prèviament. No obstant això, TPV no es fa responsable de les conseqüències degudes a un retard d'enviament oa una pèrdua del paquet per part de persones alienes al contracte de transport, per vostè mateix o per raons o causes imprevisibles o insalvables d'una força major.\n7 - Garantia de satisfacció\nDisposa d'un termini de 14 dies hàbils des de la recepció de la comanda per exercir el seu dret de desistiment, sense necessitat d'indicar el motiu. Poseu-vos en contacte amb el nostre servei d'atenció al client (info@pamiesvitae.com) per coordinar la devolució dels productes, indicant les seves dades, el número de comanda, data i import d'aquest, així com un telèfon de contacte.\nPreguem es faci la devolució amb els productes correctament embalats i subjectes per evitar danys o ruptures durant el transport, via CorreosExpress o mitjançant qualsevol operador logístic de la seva elecció sempre que no sigui amb la modalitat de "contra-reemborsament", sense haver estat consumits (per als productes en el que això fos possible, ex. alimentació, complements, etc.) ni manipulats.\nLes despeses d'enviament inicials són a càrrec de TPV en cas d'una devolució total, i sempre que es tracti d'un enviament ordinari. Les despeses de devolució són a càrrec del comprador. En el cas d'una devolució on els productes es troben en una condició imperfecta, sense els seus embolcalls originals o faltant accessoris i manuals d'instrucció, TPV podria demanar una compensació del valor.\nA continuació us recordem les excepcions legals del dret de desistiment:\na) Contractes de subministrament de béns el preu estigui subjecte a fluctuacions de coeficients del mercat financer que el venedor no pugui controlar.\nb) Contractes de subministrament de béns confeccionats conforme a les especificacions del consumidor o clarament personalitzats, o que, per la seva naturalesa, no puguin ser retornats o puguin deteriorar-se o caducar amb rapidesa.\nc) Contractes de subministrament de gravacions sonores o de vídeo, de discos i de programes informàtics que haguessin estat desprecintats pel consumidor, així com de fitxers informàtics, subministrats per via electrònica, susceptibles de ser descarregats o reproduïts amb caràcter immediat per al seu ús permanent .\n8 - Forma de pagament\nEls pagaments en TPV es realitzen via plataforma electrònica de pagaments de Triodos Bank. Aquesta accepta targetes Visa, Visa Electron i MasterCard.\nLes dades subministrades són directament transferits a la plataforma bancària, sense que transitin per la nostra plataforma i sense que nosaltres puguem accedir-hi. A més, aquests són transferits utilitzant un entorn segur que impedeix la captura malintencionada dels mateixos per part de tercers.\n9 - Continguts del lloc web\nTPV es reserva el dret a realitzar modificacions sobre l'oferta comercial continguda en el lloc web (aplicables sobre productes, preus, promocions i altres condicions comercials i de servei) en qualsevol moment.\nEn el cas que hi hagi algun error tipogràfic en el contingut del lloc web (nom del producte, descripció associada, preus, etc.), TPV procedirà a esmenar el més ràpidament possible des que tingui constància. No obstant això, si s'hagués pres una decisió de compra basada en aquest error, l'hi comunicarem tan aviat com aquest sigui identificat, per tal que vostè pugui rescindir la compra sense cap cost associat per part seva.\n10 - Disponibilitat de producte\nLes existències dels productes mostrats a la nostra web són limitades i la seva aparició no implica una disponibilitat immediata. En el cas en què la disponibilitat prevista del producte superi 1 mes, ens posarem en contacte amb vostè perquè pugui optar per l'enviament de la comanda sense aquest producte, abonant a la targeta amb la que va realitzar el pagament l'import del mateix o esperar fins que el producte no està disponible temporalment arribi al nostre magatzem.\n11 - Política de privacitat i confidencialitat\nPH informa als usuaris d'aquest servei web sobre la seva política de protecció de dades de caràcter personal perquè aquests determinin lliure i voluntàriament si desitgen facilitar les dades personals que se'ls puguin requerir o que es puguin obtenir en ocasió de la subscripció o alta en alguns dels serveis oferts.\nDe conformitat amb el que disposa la Llei Orgànica 15/1999, de Protecció de Dades de Caràcter Personal, Pàmies Hortícoles SL. informa que les dades personals facilitades a través dels formularis d'aquesta web, mitjançant missatges de correu electrònic o com a conseqüència de qualsevol transacció o operació realitzada, seran objecte de tractament i recollits en un fitxer de dades, donant el remitent el seu consentiment per ser inclòs en l'esmentat fitxer.\nL'usuari d'aquest servei reconeix que la informació i les dades personals subministrades són exactes i veraces. En aquest sentit, es compromet a comunicar de forma immediata qualsevol modificació de les seves dades de caràcter personal a fi que la informació continguda en l'esmentat fitxer estigui en tot moment actualitzada i no contingui errors.\nAls efectes de l'article 21 de la Llei 34/2002 de Serveis de la Societat de la Informació, l'usuari presta el seu consentiment per a l'enviament de COMUNICACIONS COMERCIALS per part de PH a l'adreça de correu electrònic indicada inicialment en el registre per a l'accés als serveis prestats per PH SL oa qualsevol modificació posterior de la mateixa, podent oposar-se en tot moment a l'enviament de tals comunicacions mitjançant sol · licitud a través de canals específicament habilitats per a això. Aquestes COMUNICACIONS COMERCIALS, que sempre seran realitzades per PH SL, podran contenir informació sobre productes i / o serveis comercialitzats directament per aquesta última o bé relatius a tercers amb els quals hi hagi algun tipus de relació, acord o contracte.\nSi ho desitja pot dirigir-se a Pàmies Hortícoles SL amb domicili a la partida Primera Marrada s / n, 25600 Balaguer, al telèfon 973451421 (ext. 2) o enviar un correu electrònic a info@pamiesvitae.com, per tal d'exercir els drets d'accés, rectificació, cancel · lació i oposició.\nPH SL. Es reserva el dret a modificar la present política per adaptar-la a novetats legislatives o jurisprudencials així com a pràctiques de la indústria. En aquests supòsits, PH S.L. anunciarà en aquesta pàgina els canvis introduïts amb raonable antelació a la seva posada en pràctica.\nTPV únicament manté les dades de l'usuari amb l'objecte de poder oferir-li un servei per internet i de comunicar, en els casos en què l'USUARI ho hagi autoritzat, informacions que poden resultar del seu interès (esdeveniments, activitats, novetats, etc.). Mai cedim ni venem informació subministrada per vostè a tercers.\nA més, les dades són protegits a través de connexions segures a la base de dades, impossibilitant l'accés malintencionat als mateixos. L'accés a pàgines on es mostra o s'introdueix informació personal és protegit per un entorn SSL, amb encriptació de les dades enviades mitjançant formularis.\n12 - Litigis i responsabilitats\nTPV no es fa responsable de la no execució de les presents condicions en cas de força major i en cas de falta del client o d'un fet imprevisible per part d'una persona aliena al contracte.\nTPV no es fa responsable de les conseqüències que puguin resultar d'una utilització inadequada dels productes venuts en la present pàgina web.\nEncara que certs productes poguessin presentar prestacions compatibles amb l'ús professional, TPV no és un lloc web dedicat a la venda a professionals, pel que no podrà fer-se responsable de qualsevol queixa relacionada amb una activitat professional.\n13 - Comentaris, crítiques, comunicació\nTotes les opinions redactades pels usuaris de TPV són controlades per l'equip de TPV. Si les opinions rebudes infringeixen la llei o les lleis ètiques o morals (publicitat abusiva, difamació, insults, comentaris fora de tema ...) TPV es reserva el dret a rebutjar o modificar aquestes opinions.\n14 - Propietat intel·lectual\nTot el contingut de la pàgina web (il·lustracions, textos, denominacions, marques, imatges, vídeos) és propietat de TPV, PH i dels seus proveïdors o dels seus col·laboradors. Ens regim per la llicència Creative Commons de Reconeixement No Comercial 4.0 Internacional (CC BY-NC 4.0).\nL'usuari del web és lliure de:\nCompartir - copiar i redistribuir el material en qualsevol mitjà o format\nAdaptar - remesclar, transformar i construir sobre el material\nEl llicenciador no pot revocar aquestes llibertats, sempre que se segueixin els termes de la llicència.\nReconeixement - L'usuari ha de citar el crèdit apropiat, proporcionar un enllaç a la llicència, i ha d'indicar si s'han fet canvis. Pot fer-ho en qualsevol format raonable, però no de qualsevol manera que suggereixi que el llicenciador és l'usuari o fer-ho com a seu.\nNo comercial - No podeu utilitzar el material per a fins comercials.\nNo hi ha restriccions addicionals - És possible que no s'apliquin els termes legals o mesures tecnològiques que restringeixen legalment a altres de fer qualsevol cosa que pel que fa als permisos de la llicència.\nAvisos: L'usuari no ha de complir amb la llicència en relació als elements del material de domini públic o quan el seu ús estigui autoritzat per un aplicatiu d'excepció o limitació.\nNo es donen garanties. La llicència no li pot donar tots els permisos necessaris per a usar previst. Per exemple, altres drets com la publicitat, privacitat, o drets morals poden limitar la manera com utilitzeu el material.\n15 - Consideracions especials\nL'usuari que compri begudes amb contingut alcohòlic es declara major d'edat.\nPÀMIES VITAE 2014 - 2019


PRESENTACIÓ DE LA BIOGRAFIA DEL CAPELLADÍ JOAN COSTA I SOLÉ: 'AVENTURES I PINTURES'\nVLLG? / PRESENTACIÓ LITERÀRIA A CAPELLADES\nDijous 6 de febrer, com a acte central de la Festa Major d’hivern de Capellades en honor a Santa Dorotea, va tenir lloc la presentació del llibre “Aventures i pintures. Josep Costa Solé, Capellades, 1913-2003”. Es tracta d’una biografia escrita per Joan Pinyol que, a través de quatre-centes vint-i-quatre pàgines, repassa no només la trajectòria d’aquest polifacètic capelladí sinó també la història de la població en els darrers cent anys. Sobretot la de les persones enmig del seu context social, cultural i històric.\nNascut a Capellades l’any 1913 Josep Costa Solé va destacar als anys trenta en el camp musical com a trompetista de diverses formacions, però de seguida es va decantar cap al camp de l’art plàstic en el qual va excel·lir amb un estil inconfusible. També va ser rellevant la seva tasca com a maquillador d’actors i actrius de teatre, dissenyador dels cartells dels programes de la festa major local i professor de dibuix de diverses generacions. També va destacar la seva participació en incomptables exposicions artístiques arreu del territori i l’elaboració d’auques, exlibris, logotips comercials, nadales, postals, anagrames d’entitats i un llarg etcètera al qual es va sumar la seva activitat al capdavant de nombroses entitats capelladines. Tot plegat combinat amb la feina a l’empresa Guasch durant més de cinquanta anys.\nEl llibre, que és el resultat de moltes hores d’entrevista al biografiat i d’una recerca que es va iniciar l’any 2000, perfila en tot moment els esdeveniments més rellevants de Capellades durant els darrers cent anys. Només com a exemple,i pel que fa als anys trenta, la realitat de la premsa capelladina, la inauguració de la Piscina Blava i del Grup Escolar Marquès de la Pobla. També els efectes tràgics de la nevada de 1944, el naixement de moltes entitats i centres educatius –cavalcada de Reis, l’Esbart Abat Muntades i la Joia Capelladina -als anys cinquanta-, els festivals de la Melodia Moderna i el naixement de l’institut Molí de la Vila –als seixanta-, els primers moments de l’Agrupament Escolta Domènec Sugranyes –als setanta-, l’inici de l’Escola Bressol Vailets –l’any 1980-, i també la seva col·laboració directa en la il·lustració de llibres com El Primer llibre de Capellades (1958) i Versos i dibuixos (2000), entre moltes altres realitats del poble explicades en paral·lel a la vida de Josep Costa Solé.\nL’acte de presentació –que clou l’Any Costa Solé en commemoració al centenari del seu naixement- va tenir com a escenari el Museu Molí Paperer i va comptar amb les intervencions de la nova regidora de Cultura de l’Ajuntament de Capellades, Anna Gabarró, de l’alcalde Marcel·lí Martorell, de la directora dels Serveis Territorials de Cultura de la Generalitat de Catalunya, Maria Àngels Blasco i de l’escriptor capelladí i autor del llibre, Joan Pinyol.\nFont/enllaç: Joan Pinyol\nArticle/pos 1007 - Vols llegir? - Ràdio Nova\n2014 Actualitat biografia capellades. Anoia Joan Costa Solé Joan Pinyol notícies presentacions ràdio nova Vilanova del Camí


Channel Manager: optimitza la distribució de producte online | GNA Hotel Solutions\nEl Channel Manager és un Sistema de connexió directa als grans portals de venda online (IDS) que permet controlar i gestionar la disponibilitat del producte turístic als canals de distribució online, agilitzar l'actualització del producte a la Xarxa i augmentar la xarxa de distribució a través dels principals portals de reserves.\nEl Channel Manager s’integra totalment dins de l’eina de comercialització online RHOv8, fet que permet tenir un control global de la comercialització del producte online des d’una sola eina i, així, estalviar temps de gestió.\nA partir de la interfície del nostre Channel Manager podreu treballar sobre elements com ara habitacions (grups habitacions) i tarifes. A més, disposareu d'un innovador Yield Management per distribuir el producte de la manera més àgil i segura a través del Planing de disponibilitat i Quick Update de l’establiment.\nLes principals funcionalitats del nostre Channel Manager són:\nGestió pràctica de tarifes i habitacions per a tots els canals de distribució alhora.\nVisualització de totes les reserves en una sola interfície i control global de la disponibilitat .\nSistema d’alertes que permet assegurar que tots els canals tinguin assignada la disponibilitat suficient i evita que es produeixin casos d’overbooking o underbooking.\nCreació de regles automàtiques a través d’un sistema de plantilles i agrupacions.\nCàlcul automàtic dels preus de les habitacions quan s’apliquen canvis.\nReducció i agilització de la càrrega de treball del revenue management\nAnàlisi de resultats amb estadístiques i gràfiques de vendes diàries, mensuals i anuals, diferenciades per canal i establiment.\nAlguns dels canals integrats actualment\nAlguns dels PMS integrats actualment\nEstic interessat/da en: Acorán Central de Reservas Airbnb Alpha Rooms Destinia Atrápalo Hotels4u Hostels Club Hostel World Hostel Bookers Hostels.com Hotwire LateRooms Ebookers RatesToGo Room-Trade Roses.net Skiart SideTours SunHotels ToBook Transhotel TravelRepublic TravelTool Urbis World2Meet Agoda Booking CaesarData Expedia Hotelbeds Hotels.com Hotusa JumboTours Marsol Olympia Orbitz Serhs Tourdiez Welcome Incoming Algun dels camps obligatoris (marcats amb *) està buit Enviar http://www.gnahs.com/ca/solucions-tecnologiques http://www.gnahs.com/img/imgTxtGenerals/


Front popular contra la reobertura del camp de golf de Can Sant Joan | NacióSantCugat\nFront popular contra la reobertura del camp de golf de Can Sant Joan\nLa primera acció reivindicativa serà el pròxim diumenge, 13 de desembre\nper Marta Casas, 24 de novembre de 2020 a les 19:00 |\nAquesta informació es va publicar originalment el 24 de novembre de 2020 i, per tant, la informació que hi apareix fa referència a la data especificada.\nAquesta tarda s'ha presentat públicament la nova plataforma Reconvertim el camp de golf Rubí - Sant Cugat, impulsada per Rubí d'Arrel i l'ADENC, i que neix amb l'objectiu de reconvertir el camp de golf de Can Sant Joan en un gran parc públic de gestió compartida entre els dos termes municipals on s'ubiquen els terrenys.\nJoan Carles Sallas, vicepresident de l'ADENC, i Mireia Gascon, membre de Rubí d'Arrel, han explicat que la plataforma compta amb el suport d'una vintena d'entitats al voltant de la Via Verda Collserola - Sant Llorenç, i que s'està treballant en una associació de municipis que contempli protegir aquest espai, incloent-hi els terrenys de l'actual camp de golf.\n"Considerem que és un espai que contribuirà a la preservació de la biodiversitat i ajudarà en la lluita contra el canvi climàtic", ha dit Joan Carles Sallas, que també ha criticat l'origen de la construcció del camp de golf en uns terrenys que havien d'estar destinats a espais lliures, i el fet que el consorci intermunicipal que havia de gestionar l'espai no s'hagi reunit "pràcticament mai", a més de l'acumulació de deutes al llarg dels anys de la concessió a diverses empreses.\nActualment, les entitats estan estudiant quines fórmules administratives hi ha per tirar enrere una concessió que inicialment havia de ser per 75 anys, després de les successives fallides, i que aquest espai "que pot tenir un gran ús social, dels treballadors del Polígon d'Activitat Econòmica i fins i tot d'activitats culturals i esportives de baix impacte i amb un accés molt més obert i permeable", ha explicat Sallas.\nMireia Gascon ha repassat la història de les reivindicacions al voltant del camp de golf, que les entitats han volgut recuperar perquè comparteixen, en essència, la demanda de democratitzar aquest gran espai i revertir-ne l'ús privatiu, i ha recordat que els consistoris han aprovat mocions per tal de recuperar la titularitat dels terrenys i poder convertir-lo en un gran parc públic.\nLa portaveu de Rubí d'Arrel també ha fet referència a l'argument esgrimit per Junts per Catalunya en el ple de Valldoreix per votar en contra d'aquesta reconversió, que era esperar a conèixer la proposta de l'Incasòl. "No hem d'esperar que ens facin la feina des de dalt, hem de reivindicar aquest gran espai per una qüestió de salut pública, perquè és un corredor biològic - connectaria amb l'espai del Torrent dels Alous i la bassa dels Alous - i perquè va en línia dels Objectius de Desenvolupament Sostenible que ara segueixen les administracions", ha explicat.\nValldoreix, en contra de reconvertir l'abandonat camp de golf de Can Sant Joan en un parc interurbà\nL'EMD rebutja l'opció de convertir l'espai en un gran parc d'ús públic com volien Sant Cugat i Rubí\nA més, aquesta reivindicació es dona en temps de Covid-19, "quan s'ha demostrat que la ciutadania necessita sortir i tenir contacte amb la natura, i hem de ser capaços d'oferir aquest servei", ha afegit Gascon.\nJoan Carles Sallas també ha explicat que s'estan fent estudis sobre l'entorn biològic, ja que ha augmentat molt la biodiversitat a l'espai des que el camp de golf està abandonat, una cosa que és molt positiva en un entorn metropolità. "Estaríem fent una reversió de polítiques equivocades traient-ne un gran profit", ha conclòs el vicepresident de l'ADENC. "Un projecte tan inviable com un camp de golf ha de poder retornar a la ciutadania", ha afegit.\nUna dona i una nena passejant pel camp de golf, durant el primer desconfinament Foto: Marta Casas\nLa primera acció de la Plataforma, pel dia 13 de desembre\nLa plataforma ja ha anunciat que treballa en una acció, de cara al 13 de desembre. Seria una acció de caràcter informatiu i amb l'objectiu de continuar rebent suports i recollint signatures més enllà de la via digital. Avui en dia, la plataforma compta amb gairebé 1.000 suports de particulars, una vintena d'entitats i alguns partits polítics d'ambdós municipis.\nDe fet, els portaveus de les dues entitats han assegurat que exploraran tota la via política per tal d'aconseguir l'objectiu del parc públic, i descarten, per ara, la "via jurídica", perquè estan convençuts que les administracions seran sensibles a les demandes que fan les entitats. Un dels punts del manifest reclama una reunió entre tots els actors implicats.\nA banda de les impulsores - Rubí d'Arrel i l'ADENC -, les entitats que han donat suport al manifest són el CRAC, l'Associació de Veïns Les Torres-Rubí 2000, Escola de Sardanes Flor de Neu, els Diables de Rubí, L'Ortiga Productes Ecològics, la Plataforma Rubí Sense Abocadors, El Bullidor, l'APDIR, CEPA-Ecologistes de Catalunya, l'Assemblea Pel Clima de Sant Cugat, Rubí Acull, l'Assemblea Ecologista de la UAB, el Consell Local per la República de Rubí, Refem el Centre Direccional de Cerdanyola i la plataforma Salvem el Calderí de Mollet del Vallès.\nPel que fa a les formacions polítiques, l'AUP de Rubí i la CUP de Sant Cugat van ser les impulsores de la moció que van aprovar els consistoris per reconvertir el camp de golf, i han signat el manifest Veïns per Rubí, ERC Rubí i Sant Cugat en Comú. En Comú Podem Rubí, per la seva banda, ha fet algunes preguntes al Conseller de Territori, i presentarà una proposta de resolució amb la demanda del camp de golf.\nGairebé 1.000 persones i una vintena d'entitats donen suport a reconvertir el camp de golf en un parc públic\nSocietat, CUP, AUP, Rubí d'Arrel, CEPNA, CUC, Plataforma Reconvertim el camp de golf, Adenc, entitats, Sant Cugat, Rubí, Golf de Can Sant Joan, camp de golf, Mireia Gascon, Joan Carles Sallas, golf, Incasòl


A Saucerful of Secrets (cançó) - Viquipèdia, l'enciclopèdia lliure\nA Saucerful of Secrets és un tema instrumental del grup de rock britànic Pink Floyd que va aparèixer en el disc A Saucerful of Secrets aparegut el 1968. El tema portava inicialment el nom de Massed Gadgets of Hercules. És el segon tema instrumental més llarg de Pink Floyd, després d'Atom Heart Mother.\nEl tema és molt avantguardista, inclou una important secció de percussions i es compon de quatre parts:\nSomething Else : molt calmat, secció d'orgue i pujada in crescendo de dramàtic.\nSyncopated Pandemonium : violent, trossos de bateria, deflagracions de guitarra, de gong i piano.\nStorm Signal : orgue, és una part embrionària, que passa desaparcebuda com una mena de transició entre les dues parts veïnes.\nCelestial Voices : Contrast total amb les parts precedents que evoquen una mena de caos. La part comença amb un tema de 15 acords sobre 8 mesures d'orgue, seguit de la guitarra, el baix, la bateria, la guitarra i la veu de David Gilmour. Va donar un aspecte eufòric al conjunt del tema. Aquesta part fou represe sola en molts concerts que era tancada per una continuació anomenada The Journey. Una versió de llargada excepcional fou executda al Royal Festival Hall el 1969 amb un gran orgue i cors, un altre al concert al Concertgebaw d'Amsterdam el 1969, en ambdós casos el fragment va rebre el nom de The End of the Beginning.\nExisteixen tres versions diferents d'aquest tema:\nUna primera versió a l'àlbum A Saucerful of Secrets.\nUna versió concert en el primer disc del doble àlbum Ummagumma\nUna versió en el film Pink Floyd: Live at Pompeii, similar a la precedent, tot i que tocada molt més ràpidament.\nRoger Waters - baix, percussió, gong\nDavid Gilmour - guitarra, cors\nFragment de la cançó en el film Pink Floyd: Live at Pompeii\nObtingut de «https://ca.wikipedia.org/w/index.php?title=A_Saucerful_of_Secrets_(cançó)&oldid=23558454»\nLa pàgina va ser modificada per darrera vegada el 17 maig 2020 a les 19:57.


L'Entrada de Bous i Cavalls de Segorbe, Premi Nacional a les Tradicions Taurines Populars\nEste reconeixement està promogut per la Federació Taurina de Castelló i per la Penya Cultural Taurina de Segorbe.\nEl dissabte 26, el Teatre Serrà de Segorbe acollirà el lliurament del Premi Nacional a les Tradicions Taurines Populars, guardó que entrega la Unió de Federacions Taurines d’Afeccionats d’Espanya (UFTAE) i que recau, en la seua tercera edició, en l’Entrada de Bous i Cavalls de Segorbe.\nEste reconeixement està promogut per la Federació Taurina de Castelló i per la Penya Cultural Taurina de Segorbe, que serà entregat per la UFTAE de mans del seu president nacional. Després del lliurament del premi, es farà una ponència de l’Entrada que comptarà amb una taula redona.\nPosteriorment, l’Ajuntament de Segorbe ha organitzat la III Gala Taurina en la qual entregarà els premis de la Setmana Taurina de 2019, sent les ramaderies de Fernando Machancoses i Germans Asensi els guardonats.\nLa jornada comptarà amb la participació de tot el sector taurí de Segorbe, integrat per les penyes i associacions taurines, la Comissió de Bous o els Cavallistes de l’Entrada, entre altres. També han confirmat la seua presència nombroses personalitats relacionades amb el món taurí, arribats de diferents llocs com Pamplona, Beas de Segura, Arganda del Rei, Badajoz, Castelló i València.


Ous escalfats al niu d'espinacs | Joan Dalmau, vida d'un cuiner\nPer dalmaucuiner, 8 gener 2012, a Cuina i Càncer, Entrants, Receptes\nHome » Cuina i Càncer » Ous escalfats al niu d’espinacs\t1kg d’espinacs\t4 panets o llesques de pa fregit\t4 ous\t1/2 l de beixamel\nvinagre / formatge per gratinar\tCom ja sabeu, els espinacs és un dels aliments anticancerígens més destacat. S’ha comprovat que la ingesta d’espinacs inhibeix l’aparició de tumors cancerosos, especialment el càncer de pulmó, gràcies a la seva riquesa en betacarotens. A més, per l’alt contingut d’aigua dels espinacs, són molt adients en les dietes d’aprimament…i després de les festes!\nEn un cassó posem a bullir mig litre d’aigua i mig vaset de vinagre. Trenquem un ou, el posem en una tasseta i l’aboquem dintre l’aigua quan bulli, procurant que no es trenqui. El deixem coure dos minuts, el traiem amb una escumadora i el dipositem en un recipient amb aigua i gel per parar la cocció.\nPer altra banda, saltagem els espinacs tallats petits, els deixem coure i els reservem.\nEn una safata posem les llesques o panets, hi fem un niu d’espinacs i hi posem l’ou per sobre, després la beixamel i el formatge, i ho gratinem.


Ontinyent s'ha situat al capdavant de la província de València en reciclatge per habitant. Les últimes dades replegades per Ecoembes i Ecovidrio (entitats sense ànim de lucre que gestionen el reciclatge d'envasos, cartró i vidre a Espanya) mostren que d'entre totes les localitats majors de 30.000 habitants a la Comunitat Valenciana, la capital de La Vall d'Albaida només es superada per tres ciutats alacantines: Dénia, Benidorm i Santa Pola.\nEn dades de 2016, Ontinyent recicla 52,2 kg/hab/any de residus recollits selectivament i un 17% del total de residus urbans produïts, per damunt de les últimes dades del INE sobre la mitjana estatal (49 kg/hab/any i un 13% del total) i autonòmica (35,9 kg/hab/any i un 10,8%). A més, respecte a 2015 s'ha augmentat el percentatge d'arreplegada selectiva d'envasos (+26%), cartró (+31'6%) i vidre (+18'5%).\nEl regidor coordinador de l'àrea de Territori, Jaime Peris, i la regidora de Sostenibilitat, Patricia Folgueras, han coincidit en valorar molt positivament estes dades i agrair "la creixent conscienciació ciutadana i la bona acollida a les campanyes de foment de reciclatge que venim impulsant des de l'Ajuntament". Peris posava de relleu que "la gran implicació dels nostres veïns i veïnes i el bon treball que s'està fent des de la regidoria de Sostenibilitat i el departament de Medi Ambient per maximitzar està sensibilitat ciutadana que ens està convertint en un referent i un exemple en materia de reciclatge", destacava.\nPatricia Folgueras recordava els bons resultats de campanyes com "Pobles Envidriables", "Tenim raons de pes per reciclar", o les campanyes extraordinàries de reciclatge de vidre. També feia referència com a dada significativa que en l'últim any s'han afegit 35 nous comerços al servei de recollida gratuït de cartó porta a porta, destacant que "per primera volta hem superat els 200 comerços adherits (un total de 233), i des de l'Ajuntament anem a procedir a ampliar el servei per poder atendre totes les demandes", avançava. Folgueras recordava que a més a més la ciutat no perd tampoc ocasió de sumar-se a altres iniciatives, com la campanya "Recicla els teus aparells" de la Generalitat.\nLa regidora incidia en què "el reciclatge és molt necessari per al nostre planeta perquè redueix el dany al medi ambient, ens permet estalviar costos i recursos i també l'ús de l'energia. El granet de sorra que posem en cada ciutat és molt important, i anem a seguir treballant perquè el granet d'Ontinyent continue creixent amb l'ajuda de tots i totes", concloïa.


Let's Chat Assistencia - Let's Chat - Descobreix qui som\nServei d’atenció i assessorament per a adolescents, joves i famílies.\nLet’s Chat AssistenciaCoco2021-05-09T18:34:44+00:00\nLet’s Chat Assistencia\nLet’s Chat va néixer l’any 2017 fruit de l’experiència recollida dels serveis d’addiccions de GRUP ATRA i la detecció de necessitats específiques per a la població adolescent i jove amb pràctiques d’ús, abús o dependència a conductes potencialment addictives.\nEl programa es dissenya amb base a les característiques de la població diana, sent un programa flexible, d’accés immediat i que ofereix atenció a la diversitat de gènere, cultura, raça i condició lligada a la salut mental. S’inicia així el programa amb l’oferta d’atenció psicològica i socioeducativa gratuïta per a joves i adolescents des d’un enfoc comunitari i digital de màxima proximitat.\nAmb els 4 anys d’activitat preventiva el programa ha crescut exponencialment. L’any 2019 s’amplia l’equip de professionals i s’inicia tota una línia d’oferta d’activitat preventiva sobre eines digitals i consum de drogues mitjançant xarxes socials i càpsules de prevenció. Paral·lelament s’obre el canal d’Instagram @lets_chat_joves, i s’amplia el servei d’atenció per WhatsApp, oferint servei les 24 hores del dia els 7 dies de la setmana.\nAmb vocació de donar servei al territori, s’ofereixen càpsules de prevenció per a la xarxa formal i no formal d’atenció a adolescents i joves i càpsules preventives per a famílies. Aquestes activitats es diferencien per a la seva capacitat dinamitzadora i participativa. Facilitant espais de debat i construint entorns de reflexió sobre els mandats de gènere en els usos dels entorns digitals i les drogues.\nL’any 2020 el programa es manté a l’alça i l’equip creix, amb noves propostes innovadores i col·laboratives. S’inicia l’Observatori, que té com a objectiu recollir les pràctiques més habituals sobre entorns digitals i drogues en població jove, i ho fa amb itineraris a peu de carrer. Localitzant grups de joves i interaccionant amb elles per a recollir la informació i construir espais de debat on incidir en la prevenció i l’ús responsable. Així com la socialització de gènere en els usos de les eines digitals i les drogues.”\n“Let’s Chat!” compta amb el suport del Departament de Salut i del Departament de Treball, Afers Socials i Famílies de la Generalitat de Catalunya. Pretén, des d’un enfoc comunitari, ser un programa proper a les persones joves i a les seves famílies pel que fa a la prevenció, detecció i atenció en matèria de TIC i drogues o altres conductes potencialment addictives.\nEl nostre equip està format per un grup de psicòlogues especialitzades en la salut mental i les addiccions, la intervenció comunitària i la prevenció de riscos i plaers lligats al consum de substàncies i d’eines digitals.\nPsicòloga i coordinadora del programa LET’S CHAT, amb més de 18 anys d’experiència treballant en els àmbits de la salut mental i les addiccions. Formada en psicologia clínica i en teràpia familiar sistèmica.\nEntusiasta de la muntanya i el fons marí, gaudeix especialment escoltant música i ballant, ja sigui a casa amb pijama o en concerts i trobades multitudinàries.\nPsicòloga amb formació especialitzada en drogodependències, amb experiència en prevenció de la salut i les addiccions.\nLi diuen cul inquiet perquè no para mai, sempre està pensant plans per fer i llocs per descobrir, i és que li encanta viatjar, conèixer altres cultures i maneres de viure. De fet, sempre té a prop una càmera de fotos per fotografiar el món!\nPsicòloga amb formació especialitzada en neuropsicologia, amb experiència en l’acompanyament de dones usuàries de drogues, en reducció de danys i atenció en violències sexuals en context d’oci nocturn.\nBallarina de dansa del ventre, també utilitza altres elements com el vel de seda, ventalls de plomes i instruments de foc. Li encanta dibuixar i pintar, i portar la seva gossa a descobrir racons desconeguts.


Com actuem? - Llegir més | Ona cdiap\nInici › Com actuem? - Llegir més\nCom actuem? - Llegir més\nEntrevista d'acolliment familiar. Recollim la demanda dels pares, els seus neguits i preocupacions. Expliquem com serà el procés d'atenció al CDIAP.\nValoració diagnòstica. Molts dels nens que venen al CDIAP arriben amb un diagnòstic sindròmic i a vegades, també etiològic. El que nosaltres creiem més important per a la nostra intervenció terapèutica és el fet de conèixer les competències i les habilitats que el nen utilitza de forma òptima en la interacció, així com també aquelles que han resultat afectades degut a l’ús que l’Infant ha fet d’aquestes competències i habilitats residuals per tal de fer front a la seva situació. El diagnòstic es fa al llarg de tota l'estada. Realitzem un diagnòstic funcional . Fem servir diversos procediments d'avaluació : neurològics, psicològics, pedagògics, comunicació i llenguatge, motors i socials . Si cal, es demanen proves complementaries.\nUn cop finalitzades les valoracions, les analitzem en sessió interdisciplinar. Fem la devolució a la familia i consensuem la proposta d’atenció que respon millor a les necessitats de cada nen i família, promovent la corresponsabilitat i l'apoderament.\nAtenció al nen i a la família. El tractament és global i l'atenció no es limita al dèficit específic. Considerem l’Infant en les diferents dimensions de creixement: afectiu, relacional, intel•lectual, llenguatge i motriu, amb col•laboració amb la família i coordinació amb la resta de professionals. Donem suport per acompanyar en el procés de creixement i criança. Apoderem a les famílies en les seves capacitats parentals, perquè els pares són una peça clau pel desenvolupament del seu fill.\nLes diferents modalitats d’atenció son\nAtenció directa individualitzada\nSeguiments i controls evolutius.\nActivitats de grup reduït : psicomotricitat, joc i habilitats socials, llenguatge, grups de massatge infantil i grup de piscina amb les fisioterapeutes\nQuan es finalitza l’atenció a ONA-CDIAP, si és pertinent derivem els nens a altres dispositius de tractament amb els que ens coordinem per afavorir la continuïtat en la seva atenció..\nAtenció a les escoles infantils. Fem reunions d’orientació, suport, sensibilització, integració dels nens...\nCoordinació amb els professionals de la zona: dels àmbits socials, mèdics, psicopedagògics per a facilitar la prevenció, detecció i atenció dels nens que presentin algun dèficit o risc.\nONA-CDIAP forma part del Pla d’Atenció Integral a les persones amb Autisme i participa en la Unitat Funcional de Trastorns d’Espectre Autista (UFTEA) del Tarragonès.\nPrevenció, detecció i seguiment, el més aviat possible, dels infants d'alt risc amb col•laboració amb els diferents professionals de la salut, escoles infantils i serveis socials.\nFormació i Assessorament als professionals de la petita infància. Formació de professionals que cursen postgraus i màsters, amb conveni amb diverses Universitats (URV, UAB, Ramon Llull,...)\nActivitats de caràcter intern: formació continuada, supervisió , sessions clíniques interdisciplinaris i innovació de projectes i programes d'atenció i prevenció.


II DUATLÓ CARRETERA LA NOGUERA ESPORT 2013: marzo 2012\n... i, on dinem?\nSi desitgeu quedar-vos a dinar a les mateixes instal·lacions, podeu fer-ho reservant a "la noguera RESTAURANT" al 973.420.334 o a través del correu electrònic info@campinglanoguera.com .\nDins de l'extensa carta oferim productes típics de la nostra terra amb un toc distintiu i sempre actualitzat als nous temps. La nostra cuina intenta mantenir els sabors de sempre incorporant les noves tendències del món gastronòmic. Les especialitats de la casa ,com ara els deliciosos caragols a la llauna, l’espatlla de cabrit al forn o les millors carns a la brasa, són un dels referents dins de la nostra carta. Per altra banda, la nostra bodega combina els vins autòctons amb vins de denominacions de qualitat reconeguda.\nElaborem una cuina catalana i mediterrània per excel·lència, basada en l’ús de productes de temporada, en l’encert de combinar la gran varietat de productes de la zona.\nPodeu trobar més informació a www.campinglanoguera.com


Apartment on Baghramyan Erevan Armènia - Ofertes d'hotels amb els MILLORS DESCOMPTES EN LÍNIA\nMarshal Baghramyan Avenue 1, Kentron, Erevan, Armènia, 0001 - Veure al mapa\nMés informació sobre Apartment on Baghramyan\nSituat en el cor de Yerevan, Apartment On Baghramyan és un lloc ideal des d'on descobrir Erevan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment On Baghramyan, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix Zones públiques amb Wi-Fi, aparcament de cotxes, transport hotel/aeroport, habitació familiar, lloguer de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment On Baghramyan és una selecció idònia per a la vostra estada a Erevan.


L'Ajuntament espera més de 10.000 persones en la multitudinària Nit de Disfresses del dia 7\nDisfresses, molta música, pilota valenciana, truites, paelles i fins i tot un 'txupinazo' entre els actes de les festes de la localitat\nL'arribada de setembre al poble de Rafelbunyol té un gust especial. En este municipi de l'Horta Nord el que per a altres és un moment de tristor, i fins i tot de depressió per haver acabat el període estival, es convertix en un motiu d'alegria, festa i germanor. Com mana la costum, Rafelbunyol es prepara per a celebrar les seues festes populars i patronals, en les que tradició i innovació es fonen per a aconseguir que tot el poble, grans i menuts, ho passen més que bé. Entre els plats forts que s'han preparat destaca l'actuació d'Space Elephants i la d'orquestres com "La Tribu" o" La Pato".\nPer part de l'Ajuntament Rafelbunyol s'ha posat en marxa una campanya de sensibilització i acció contra les violències masclistes durant les festes. Així, amb l'ajuda dels festers i de les persones que atenen les barres, especialment en les nits de festa, se distribuiran missatges i frases que recorden que cap agressió masclista és acceptable i que animen a les dones que puguen vore's afectades per estes situacions a denunciar-les sempre.\nEls actes festius començaran el dijous, 30 d'agost, amb la inauguració de l'exposició "40 anys del Ball de Disfresses" a la Casa de la Cultura. Una mostra en la que se podrà vore l'evolució d'este significatiu i multitudinari acte que dóna caràcter i renom al poble i que tanta història té ja a les seues esquenes.\nA la nit d'este primer dia de festa, les Filles de Maria 2018 donaran la benvinguda als seus dies grans amb una nit d'albades la qual iniciarà el seu recorregut en l'església. Igualment, les Filles de Maria, tenen preparat per al divendres dia 31 d'agost, després de la gran despertà pirotècnica, un gran parc infantil terrestre i aquàtic per a tots els xiquets i xiquetes de la població. Després, com és tradició, recorreran amb la xaranga, els carrers de Rafelbunyol amb una cavalcada que omplirà de nou de música i color tot el seu recorregut.\nA les 19:30 h, per tercer any consecutiu, l'alcalde de Rafelbunyol, Fran López, acompanyats pels festers i festeres, des de la balconada de l'Ajuntament, donarà l'inici oficial a les Festes amb el "txupinazo", un acte de nova marca que recorda a les crides que se celebren en alguns pobles del nord. Este particular acte serà el tret d'eixida del ja popular «correbars» que conclourà amb una discomòbil a la zona de Late Creueta a càrrec de l'Ajuntament.\nEl cap de setmana de l'1 i 2 de setembre, continuaran els actes en honor a la Verge de la Immaculada amb actes religiosos com passacarrers, ofrenes i misses. També hi haurà una part lúdica amb les mascletaes, la macrodiscomòbil de la companyia Excelsior o l'orquestra "La Mundial". Precisament la música és, junt a les disfresses i els bous, un dels actes populars més significatius i característics d'unes festes que tenen renom i fama en tota la comarca.\nDesprés dels actes anteriors, el dia 3 de setembre començaran les festes populars locals amb la commemoració del "Dia de la Gent Gran". L'Ajuntament, com ja és tradició, junt a la Banda "La Primitiva" de Rafelbunyol, arreplegarà als i les majors que enguany compleixen 75 anys a la Llar del Jubilat per acompanyar-los a la missa en acció de gràcies a la nostra Patrona la Mare de Déu del Miracle. Després, es realitzarà un dinar de fraternitat on totes les persones que vullguen podran compartir un dia d'alegria, germanor i també de record d'anteriors convocatòries festives.\nA la vesprada, a les 18:30 hores, l'Orquestra de l'escola de "La Primitiva" de Rafelbunyol oferirà una actuació als jardins de la Residència. Posteriorment es farà un bingo multitudinari a la Plaça de l'Ajuntament on se donaran cita dotzenes de jubilats per a participar d'este divertit joc. No obstant això, no acabarà la festa sense posar-li una nota musical. I és que, per donar fi a un dia replet d'actes, a les 22:30 hores, tindrà lloc un espectacle de varietats de Rosita Amores, seguit d'una Nit de Remember a la zona Late Creueta.\nPaelles i parc aquàtic\nEl dia 4 és un dels dies grans d'estes festes, especialment pels més jóvens del poble. La jornada començarà a les 11h, i un súper tobogan aquàtic i discomòbil amb espuma faran realitat un dels dies més divertits de tot l'any a Rafelbunyol. Se convoca a tots els jóvens majors de 14 anys a participar d'esta festa. Amb tot, a la nit encara hi haurà temps per celebrar la nit de les Paelles. Enguany s'espera que centenars de persones preparen i degusten el plat valencià per excel•lència amb els ingredients necessaris proveïts per part de l'Ajuntament.\nLa nit continuarà amb música per amenitzar la vetllada, primer, amb una discomòbil a la Plaça de l'Ajuntament i després, amb la companyia d'una txaranga, ens traslladarem a la zona Late Creueta per a ballar al ritme de l'orquestra "La Tribu".\nL'endemà dia 5, se celebrarà el "Dia del Xiquet i la Xiqueta", per al qual s'han programat activitats durant tot el dia on els més menuts i menudes de la casa seran protagonistes: un parc infantil amb castells inflables, jocs d'aigua i tradicionals, un espectacle de circ, etc.\nPer a acabar amb la coneguda "Nit del Farolet", durant la qual farem un passacarrer pel centre del municipi, amb la banda de la Societat Musical "La Primitiva", il•luminant els carrers amb les llums de centenars de farolets, elaborats amb carabasses, melons d'Alger i melons. Amb esta popular tradició se manté viva una de les tradicions més arrelades a les zones d'hora i, també, se treballa en l'amor i el respecte dels més menuts a l'agricultura.\nEl punt àlgid de la jornada serà la IV Nit de Playbacks, que es tancarà amb l'esperada actuació d'Space Elephants, un dels grups més de moda del moment i dels panorama musical que sol amenitzar les festes de pobles i ciutats.\nPilota Valenciana i Concurs de Truites\nLa pilota valenciana, l'esport valencià per antonomàsia i que tan arrelat està en Rafelbunyol, és el protagonista del dia 6 de setembre, quan es jugaran diferents partides de distintes categories al carrer, que conclouran a les 19 hores amb una partida de professionals.\nAixí mateix, el menjar i la música també seran protagonistes el dia 6 amb el "IV Concurs de Truites" i el sopar popular al Carrer Magdalena, amenitzat per l'orquestra "Seven Crashers". Al voltant de les 2:30 hores, la xaranga de la Colla de Tabaleters i Dolçainers l'Andana de Rafelbunyol ens acompanyarà a la discomòbil de la Zona Late Creueta.\nPel que fa a l'acte més multitudinari i esperat de Rafelbunyol, és a dir, la Nit de Disfresses, que se celebra el divendres 7 de setembre amb l'actuació de la gran orquestra "La Pato", l'Ajuntament, a banda de l'exposició anteriorment explicada, ha preparat una ampli dispositiu policial i de seguretat en coordinació amb els professionals implicats en la seguretat de la zona.\nTambé enguany s'espera que participen més de 10.000 persones i per a tal fi s'establix un gran dispositiu de seguretat especial, que aspira a repetir els excel•lents resultats dels anys anteriors, permetent als assistents gaudir de la festa amb tranquil•litat i sense incidents. La nit conclourà al voltant de les 6 de la matinada del dissabte, amb el tradicional repartiment de xocolate i una xaranga per a reprendre forces de cara al dia següent.\nAl mateix temps, des de l'Ajuntament no se vol deixar fóra d'esta celebració a cap veí. Per això, un any més, ha organitzat un photocall i una batukada, pel centre de la localitat a les 19 h, amb l'objectiu de què les més xicotetes i els més xicotets participen de uns dels actes més icònics de Rafelbunyol, fomentant així la continuïtat de la festa i la participació de tots els residents, tinguen la edat que tinguen.\nEl dissabte 8 arriba el torn dels bous, a càrrec de la Comissió Centre 2018, amb l'exhibició de tres bous cerrils a les 18:30 hores, els quals s'embolaran a les 00:00 h; un acte que posa fi a les festes populars, per a donar pas a les festes religioses.\nEntrats ja de ple en el mes de setembre comencen les Festes Patronals amb el Dia de l'Ajuntament. Serà el diumenge 9 de setembre quan la festivitat de la Mare de Déu del Miracle, i els actes religiosos com la Solemne Missa i una processó en honor a la patrona donen inici a esta tercera part de l'ampli programa preparat. A la nit hi ha preparat un Concert de la Societat Musical "La Primitiva" de Rafelbunyol a la Plaça de l'Ajuntament.\nLes festeres dels Sants de la Pedra seran les encarregades el dilluns de tot el programa d'actes en honor a Abdon i Senent, el qual començarà a les 7 hores, tal i com marca la tradició, amb una despertà i una missa a les 12 hores en el seu honor.\nA les 18 hores, el veïnat recorrerà els carrers del centre del municipi per a portar-li flors a la Verge, una ofrena organitzada pels Clavaris i les Clavariesses de la Mare de Déu del Miracle. Conclosa l'ofrena, els veïns i veïnes acompanyaran als Festers i Festeres dels Sants de la Pedra en la processó als patrons. A la nit, la festa continua amb l'actuació de l'orquestra "Vértigo" en la Plaça de l'Ajuntament.\nDesprés de 12 dies de programació, les festes arriben al seu final el dimarts 11 de setembre, festa local. Les Clavariesses de la Mare de Déu del Miracle homenatjaran a la patrona la Verge del Miracle amb un programa replet d'actes que començarà amb altra despertà a les 8h.\nA les 12 hores tindrà lloc una Missa Solemne i un sermó en honor a la Patrona de rafelbunyol, la Mare de Déu del Miracle. A migdia una disparà a càrrec de l'afamada pirotècnia Europlà. Per la vesprada, després de recollir a les clavariesses, tindrà lloc la processó en honor a la Mare de Déu del Miracle pels carrers del centre del municipi a mode de tancament d'unes de les festes més actives i àmplies de tota la comarca de l'Horta.


Pere Pich escultor: d’octubre 2010\nPersonatges de la nit\nPublicat per Pere Pich Rosell a las 0:08 0 comentaris\nSense topografies...és el nom definitiu de la instal·lació que presento pel projecte Amnistia Internacional. La instal·lació vol reflectir els efectes perversos que tenen els grans murs divisoris que encara trobem en el món. Bona part d'aquests s'han construït amb l'excusa de protegir als que ens trobem en una part d'ells. Per aquesta raó la instal·lació parla de nosaltes, els suposadament protegits, i d'ells, els aïllats i condemnats a la manca de llibertats.\nLes grans tanques i murs ocupen un extens espai topogràfic en el món; les seves repercusions son més importants que les purament físiques o polítiques. Viure dins d'una topografia limitada és estar condemnat a una identidad de segona ja que es restringeix l'espai vital.\nCom en altres solucions humanes, en resposta als conflictes, els grans murs són el fruit d'un fracas, d'una manca de diàleg. Les tanques divideixen continents, països, regions i sobre tot famíles, i per tant, experiències vitals.\nSense topografies..parla d'això, parla d'ells i de nosaltres...parla de tots.\nPublicat per Pere Pich Rosell a las 16:52 0 comentaris\nProjecte Amnistia Internacional\nDes de fa uns mesos, estic en contacte amb l'organització Amnistia Internacional\nper elaborar un projecte conjunt. La proposta constaria d'una instal·lació escultòrica i un cicle de conferències amb projeccions de curts sobre els drets humans.\nLa instal·lació seria una paret de quatre metres d'alt feta amb portes reciclades. En la part superior de la tanca hi trobariem un filat de punta a punta de la paret.\nAquest projecte el volem presentar a l'ajuntament de Sant Cugat del Vallès amb la intenció de realitzar l'obra i les conferències en la seva sala d'exposicions del municipi.\nL'instal·lació partiria la sala en quatre parts, tres de les quals serien inaccesibles perquè la paret barraria el pas. La paret de portes es trobaria molt a prop de l'entrada de la sala, donant una sensació de angoixa i paret infranquejable.\nPublicat per Pere Pich Rosell a las 19:26 0 comentaris\nModelar amb una impresora 3D\nAquest dies estan sortint en els mitjans de comunicació diferents articles sobre les possibilitats de les impresores 3D. En el meu blog tècnic Motlles Fàcils http://motllesfacils.blogspot.com he fet una entrada explicant les diferents tècniques i he anlizat les seves possibilitats en el camp de l'escultura.\nPublicat per Pere Pich Rosell a las 21:59 0 comentaris\nLlibreta de dibuixos\nDibuix fet al marroc sobre el suport d'una Moleskine\nInvitació del F.A.D\nDel 14 al 18 d'octubre es podrà visitar l'exposició organitzada pel F.A.D de diaris i blocs de notes amb el suport de les llibretes Molesquine. Com ja vaig explicar en una altra entrada, aquest estiu vaig fer servir aquestes llibretes en el viatge al Marroc. Aquest material podrà veure's a la Cripta del F.A.D, plaça dels Àngels 5-6 de Barcelona.\nPer més informacio: http://www.fad.cat/activities/view/176\nPublicat per Pere Pich Rosell a las 23:07 0 comentaris\nUna carretera noctura\nLes tornades a casa per la nit en coche sembre són estranyes. Normalment aprofito per fer un repas de com ha anat el dia o per pensar que m'espera demà. Vius aquests moments aïllat de l'exterior. Avui, he mirat amb curiositat què passava pel meu entorn i he gaudit d'una tornada fantàstica.\nPublicat per Pere Pich Rosell a las 23:00 0 comentaris\nGlosari visual d'espais que m'atrauen\nZona per nens/nenes en estacions de servei: Son microespais pels fills/es dels usuaris de les autopistes. Són netes, casi asèptiques, on normalment no hi ha cap nen, tot i que sempre semblen que han de ser fetes servir, en qualsevol moment. Però la realitat és que els viatgers actuals no tenen temps per aturar-se més que el estrictament necessari per carregar de gasolina els seus cotxes i amb molta sort, prendre un cafè..\nRestaurants i cafès de les estacions de servei: Normalment són autoserveis on, a qualsevol hora del dia o la nit, podem trobar des d'un pastis de poma a poder degustar un bistec amb herbes provençals. En aquests restaurants, quasi clònics un dels altres, un acaba pensant que és el mateix on havien prés un cafè fa dues hores.\nTot i així en ells trobem calor a l'hiver, i frescor a l'estiu, ja que tenen la mateixa funció que'ls entranyables cafes d'una plaça en mig de múltiples cruilles.\nAndanes i estacions de tren solitaries: Normalment sempre amb persones de trànsit, sempre amb multituds i sempre amb multireincidents. Algunes vegades, poques, són espais vuits on els sorolls i els moviments dels transitadors segueixen presents....\nBogaderies públiques: Són els espais públics anònims per excel·lència. La roba individual és netejada en rentadores públiques; les hores intransferibles d'espera passen en zones compartides per tots.\nPublicat per Pere Pich Rosell a las 21:42


Llegendes de mar de la Costa Brava – Etnologia.cat\n09 octubre 2012 20 juliol 2017 xarxesDeixa un comentari\nMartín i Serra, Miquel (2012) Llegendes de la Costa Brava. La Bisbal d’Empordà, Sidillà (la Talaia; 3), 384 p.\nACTE DE PRESENTACIÓ: dimecres 17 d’octubre, a les 19.00 h, a la sala d’actes del Museu Marítim de Barcelona (Avda. de les Drassanes, s/n). Hi intervindran l’autor, Miquel Martín (escriptor), Elisenda Roca (periodista i escriptora) i Xavier Cortadellas (escriptor i editor).\nRecull de llegendes de la Costa Brava realitzat per Miquel Martín entre la gent gran d’aquesta zona, i també extretes de publicacions antigues. El medi marítim dóna caràcter a aquestes narracions: sirenes, monstres, mariners perduts, tempestes inesperades, tresors amagats, pirates, contrabandistes i amors incondicionals en són alguns dels temes principals.\nliteratura oral, llegendes, patrimoni immaterial


El CV Encamp venç al Sabadell i s’assegura el primer lloc - El Periòdic d'Andorra\nEl CV Encamp venç al Sabadell i s’assegura el primer lloc\nL’equip tricolor treu vuit punts al segon i tres al tercer a falta de cinc jornades\nPublicat el Diumenge, 18 de febrer de 2018 | 01:30 h\nCarlinhos ‘vola’ per realitzar una esmaixada en un partit anterior.1 | CVE\nEl Club Vòlei Encamp va donar un cop a sobre de la taula al grup C de la Primera Divisió Nacional. Els de Jose Garcia van deixar ben clar que són el millor equip dels onze i amb diferència en el duel entre els dos primers classificats i es va imposar al complex d’Encamp per un clar 3-1 al CN Sabadell, que ja està a nou punts quan falten cinc jornades perquè acabi la fase regular. Ara el màxim perseguidor dels tricolors és el Muro, que n’està a vuit després de patir de valent per superar el cuer Prat en un duel a cinc sets.\nL’Encamp va ser una contínua piconadora per als visitants, que tot i així en el primer parcial van oposar resistència fins el punt que es va decidir de manera ajustada. Però se’l va dur l’Encamp, a base de dur la iniciativa i de saber rematar la feina.\nEl segon parcial fins i tot va ser una mica més senzill per als de Jose Garciam, que van adquirir una distància respecte del seu rival per acabar segellant el 2-0 amb un clar 25-19 que ni tan sols va donar emoció als últims punts.\nAl tercer parcial les coses es van complicar. Amb el marcador a favor i després d’un gran esforç, els encampadans van patir una davallada de joc. El problema és que davant seu hi havia el segon classificat, un equip que sap jugar i que no va tenir pietat en veure l’acomodament des de Jose Garcia. Va ser un contundent 15-25. Incontestable.\nPerò l’Encamp es va refer com ho fan els equips campions. Des del primer punt del quart període va posar una marxa més al seu joc, de nou va adquirir la iniciativa i va tenir en tot moment controlada la distància. El Sabadell era un joc en mans del líder, que no estava disposat a concedir un últim set de desenllaç al qual pot passar de tot. Va tancar el partit amb un 25-17 que feia pujar el 3-1 definitiu.